
	AKMENĖS RAJONO SAVIVALDYBĖS
ADMINISTRACIJOS DIREKTORIUS

	

	ĮSAKYMAS

	DĖL 2025 METŲ AKMENĖS RAJONO SAVIVALDYBĖS KULTŪROS PROGRAMOS ĮGYVENDINIMO IR PROJEKTŲ FINANSAVIMO KONKURSO PASKELBIMO

	

	2025 m. vasario 21 d. Nr. A-109

	Naujoji Akmenė




Vadovaudamasi Lietuvos Respublikos vietos savivaldos įstatymo 6 straipsnio 13 punktu, 34
straipsnio 6 dalies 1 punktu, Akmenės rajono savivaldybės biudžeto lėšomis finansuojamų programų
projektų konkursų organizavimo ir finansavimo tvarkos aprašo, patvirtinto Akmenės rajono savivaldybės tarybos 2022 m. balandžio 25 d. sprendimu Nr. T-98 „Dėl Akmenės rajono savivaldybės biudžeto lėšomis finansuojamų programų projektų konkursų organizavimo ir finansavimo tvarkos aprašo patvirtinimo“, 3.6, 4.4 ir 5.1 papunkčiais, 6 ir 8-15 punktais, Akmenės rajono savivaldybės kultūros programos įgyvendinimo ir projektų finansavimo nuostatų, patvirtintų Akmenės rajono savivaldybės administracijos direktoriaus 2024 m. vasario 1 d. sprendimu Nr. A-62 „Dėl Akmenės rajono savivaldybės kultūros programos įgyvendinimo ir projektų finansavimo nuostatų patvirtinimo“ (su visais pakeitimais ir papildymais) 4-12 punktais:
1. S k e l b i u 2025 m. Akmenės rajono savivaldybės kultūros programos įgyvendinimo ir projektų finansavimo konkursą.
[bookmark: _Hlk92962001]2. T v i r t i n u pridedamą Kvietimą teikti paraiškas 2025 m. Akmenės rajono savivaldybės kultūros programos įgyvendinimo ir projektų finansavimo konkursui (toliau – Kvietimas).
3. S k i r i u Švietimo, kultūros ir sporto skyriaus vyriausiąją specialistę Raimondą Gaubytę-Kiminę  Akmenės rajono savivaldybėje įgyvendinamos kultūros programos įgyvendinimo ir projektų (toliau – Projektai) koordinatore ir  pavedu jai vykdyti šias užduotis:
3.1. organizuoti Projektų finansavimo konkursą;
3.2. koordinuoti Projektų veiklų vykdymo eigą, vykdyti stebėseną;
3.3. prižiūrėti lėšų, skirtų Projektams įgyvendinti, panaudojimą;
3.4. užtikrinti dokumentų, susijusių su Projektų įgyvendinimu, ir informacijos pateikimą Projektų vykdytojams teisės aktų nustatytais terminais.
4. P a v e d u Administracijos Tarptautinio bendradarbiavimo ir komunikacijos skyriaus ryšių su žiniasklaida specialistei Jolantai Šiurkuvienei paviešinti informaciją apie Akmenės rajono savivaldybės kultūros programos 2025 m. projektų finansavimo konkursą bei Kvietimo sąlygas Savivaldybės interneto svetainėje www.akmene.lt ir Savivaldybės Facebook profilyje.
Šis įsakymas gali būti skundžiamas Lietuvos Respublikos administracinių ginčų komisijos Šiaulių apygardos skyriui arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.



Administracijos direktorė 							          Aromeda Laucienė

                                                                                       PATVIRTINTA
Akmenės rajono savivaldybės administracijos direktoriaus 2025 m. vasario 21 d. 
įsakymu Nr. A-109

KVIETIMAS
TEIKTI PARAIŠKAS 2025 METŲ AKMENĖS RAJONO SAVIVALDYBĖS
KULTŪROS PROGRAMOS ĮGYVENDINIMO IR PROJEKTŲ FINANSAVIMO KONKURSUI

Akmenės rajono savivaldybės (toliau – Savivaldybė) administracija kviečia nevyriausybines organizacijas (toliau – Paraiškos teikėjas), veikiančias pagal Lietuvos Respublikoje galiojančius įstatymus, teikti Paraiškas 2025 metų Akmenės rajono savivaldybės kultūros programos įgyvendinimo ir projektų finansavimo konkursui. Savivaldybės biudžetinės įstaigos gali būti Projektų partneriais. 
Konkurso tikslas – finansuoti Projektus, skirtus profesionalaus ir mėgėjų meno sklaidos, kultūros ir meno įvairovės, prieinamumo įvairioms visuomenės grupėms, suteikiant kultūros paslaugą arba sukuriant kultūros produktą, skirtą Akmenės rajono visuomenės kultūriniams, meniniams ir švietėjiškiems poreikiams, kūrybinėms iniciatyvoms įgyvendinti. 
Konkursas organizuojamas pagal Akmenės rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašą, patvirtintą Akmenės rajono savivaldybės tarybos 2022 m. balandžio 25 d. sprendimu Nr. T-98 „Dėl Akmenės rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašo patvirtinimo“ (toliau – Aprašas) (nuoroda į teisės aktą: https://www.akmene.lt/data/public/uploads/2022/06/t-98_tvarkos_aprasas.pdf), Akmenės rajono savivaldybės kultūros programos įgyvendinimo ir projektų finansavimo nuostatus, patvirtintus Akmenės rajono savivaldybės administracijos direktoriaus 2024 m. vasario 1 d. įsakymu Nr. A-62 „Dėl Akmenės rajono savivaldybės kultūros programos įgyvendinimo ir projektų finansavimo nuostatų patvirtinimo“ (su visais pakeitimais ir papildymais) (nuorodos į teisės aktus: https://www.akmene.lt/data/public/uploads/2024/02/2024-02-01_a-62.pdf, https://www.akmene.lt/data/public/uploads/2025/02/2025-02-07_a-71-kulturos_programos_igyvendinimo_finansavimo_nuostatu_pakeitimas.pdf).
1. Konkursui teikiamo Projekto turinys turi atitikti bent vieną iš šių prioritetų:
1.1. Akmenės rajono įkūrimo metai (75-metis).
1.2. Žurnalisto, kraštotyrininko, Akmenės rajono Garbės piliečio Leopoldo Rozgos metai (80-sios gimimo metinės, g. 1945-11-15). Prioritetą sieti su kraštotyrine veikla apie Akmenės rajoną.
1.3. Lietuvių kompozitoriaus, dailininko, chorų dirigento, literato ir kultūros veikėjo Mikalojaus Konstantino Čiurlionio metai (g. 1875-09-22). 
2. Paraiškų teikimo tvarka:
2.1.  Pateikiama kompiuteriu užpildyta Paraiška (forma pridedama), patvirtinta organizacijos antspaudu ir vadovo parašu su reikiamais priedais pagal Aprašo II skyriaus reikalavimus. Kartu su Paraiška pridedami visi Paraiškoje nurodyti dokumentai. Pareiškėjas atsako už Paraiškoje nurodytų duomenų teisingumą.
2.2.  Vienas egzempliorius pateikiamas vienu iš būdų: 
2.2.1. pristatomas Savivaldybės administracijos Interesantų priimamajame „vieno langelio“ patalpose, siunčiamas registruotu laišku adresu: L. Petravičiaus a. 2, Naujoji Akmenė (ant voko turi būti žyma, kuriai programai paraiška skirta), 
2.2.2. pateikiamas elektroniniu būdu el. p. info@akmene.lt arba per administracinių ir viešųjų elektroninių paslaugų portalą www.epaslaugos.lt (dokumentai turi būti su parašais).
2.3. Paraiška ir visi prie Paraiškos pridėti dokumentai turi būti pateikti lietuvių kalba, puslapiai sunumeruoti.
2.4. Jei paraiška teikiama pirmą kartą, kartu su paraiška turi būti pateikti pareiškėjo registravimo pažymėjimo ir pareiškėjo įstatų/nuostatų kopija. Taip pat pareiškėjo įstatų/nuostatų kopija turi būti pateikta, jei įstatai/nuostatai einamaisiais metais buvo keičiami.
2.5. Paraiška turi būti pasirašyta organizacijos vadovo ar jo įgalioto asmens. Kartu su paraiška pridedami visi paraiškoje nurodyti dokumentai. Pareiškėjas atsako už paraiškoje nurodytų duomenų teisingumą.
2.6. Vienas pareiškėjas gali teikti tik vieną Paraišką. 
2.7. Pareiškėjas su tais pačiais tikslais, veikla ir lėšų panaudojimu gali dalyvauti tik vienoje programoje. To paties pareiškėjo atskiroms Programoms, kurios yra nurodytos Aprašo 3 punkte,
pateiktose paraiškose negali dubliuotis tikslai, uždaviniai, veiklos ir lėšų panaudojimas.
Detalesnė informacija apie konkursą ir Paraiškos forma skelbiama Savivaldybės interneto svetainės www.akmene.lt skyreliuose „Skelbimai“ ir „Asociacijai – Rėmimo programos“.

Paraiškos priimamos 20 darbo dienų nuo Konkurso paskelbimo datos.

Detalesnė informacija tel. (0 4 25) 59 755, mob. +370 616 88 706 arba el. p.
raimonda.gaubyte-kimine@akmene.lt 

